Այսօր՝ Երեւանի ժամանակով 20:00-ին, ՆՀՀ Մակեդոնիայի մայրաքաղաք Սկոպիեում կմեկնարկի ՆՀՀ Մակեդոնիա-Հայաստան հանդիպումը: Այս թիմերը համարվում են Ազգերի լիգայի խաղարկության «D» դիվիզիոնի 4-րդ խմբի հաղթողի կոչման հավակնորդները, ինչը նշանակում է, որ կայանալիք խաղը խմբի լավագույնին որոշելու հարցում շատ մեծ նշանակություն է ունենալու: Հիշեցնենք, որ ամսի 6-ին Վարդան Մինասյանի թիմը Երեւանում 2-1 հաշվով հաղթել է Լիխտենշտայնին, իսկ մակեդոնացիներն արտագնա խաղում 2-0 հաշվով առավելության են հասել Ջիբրալթարի նկատմամբ: Այսօր կկայանա նաեւ այս երկու հավաքականների հանդիպումը Վադուցում: